**A pályázatot ismertető kiadványhoz szükséges alapadatok és kiegészítő információk**

**word formátumban**

**Pályamű elnevezése és címe:**

**Törökbálint Városháza, 2045 Törökbálint, Munkácsy Mihály u. 79.**

**Pályázó: ÉPKAR Zrt.**

**Beruházó: Törökbálint Város Önkormányzata**

**Tervező: MODULÁRT Kft.**

**Kivitelező: ÉPKAR Zrt. – ZERON Zrt. Konzorcium**

**Az ingatlanfejlesztés koncepciója**

A Városháza, mint intézmény egy olyan szellemi közösséget is jelent, mely egy élő, működő város hétköznapjainak színtere. A mai kornak megfelelő, modern szolgáltató jellegű közigazgatás létrehozása érdekében egy emblematikus, főteret is létrehozó új városháza építése mellett döntött Törökbálint vezetése. A 2015-ben tervezési szakasszal kezdődött fejlesztés eredményeképp - a település kertvárosi jellegét megőrizve - kialakított hivatal épület átadása 2018 augusztusában történt. Az épület tömege illeszkedik a helyszín történeti beépítéseihez, az egykor a területén álló parasztházak közötti szűk térkapcsolatot idézi, annak modern átirata, ezáltal az egykori sváb település hagyományos karaktere újjáéledhetett. Az épület műszaki színvonalával és igényes megjelenésével emeli Törökbálint kialakuló új központjának színvonalát, magasra tett nívójával a leendő fejlesztéseknek jó példát mutat. A 2400 négyzetméteres épületben a Kormányablak mellett helyet kapott a Városgondnokság és a Magyar Posta kirendeltsége is.